**APROB:**

**\_\_\_\_\_\_\_\_\_\_\_\_\_\_\_\_\_\_\_\_\_\_Piotr GURGUROV**

**Director general interimar ODIMM**

**Regulamentul cu privire la organizarea și desfășurarea Concursului**

**„Promovarea antreprenoriatului și a Programelor Organizației pentru Dezvoltarea Sectorului Întreprinderilor Mici și Mijlocii”**

1. **Dispoziții generale** 
   1. Organizația pentru Dezvoltarea Sectorului Întreprinderilor Mici și Mijlocii (în continuare – ”ODIMM”), în calitate de organizator, desfășoară concursul „*Promovarea antreprenoriatului și a Programelor Organizației pentru Dezvoltarea Sectorului Întreprinderilor Mici și Mijlocii*” (în continuare – ”Concurs”), **în scopul** încurajării mass-media în documentarea, elaborarea şi publicarea / difuzarea materialelor cu impact privind activitatea ODIMM, Programele gestionate de ODIMM și informații despre beneficiarii programelor ODIMM.
   2. **Perioada de desfășurare**: 01 ianuarie 2019 – 30 noiembrie 2019, jurnaliştii interesaţi să participe la concurs se pot înscrie prin transmiterea materialelor elaborate, conform regulilor prezentului regulament. Depunerea dosarelor de presă se va efectua online în perioada 1-10 decembrie 2019. Evaluarea rezultatelor se va face în perioada lunii decembrie 2019.
2. **Condiții de participare**
   1. La concurs pot participa jurnaliști care activează pe piața mediatică din țară din audiovizual, presa scrisă sau online, angajați ai unei organizații de presă și jurnaliști freelance.
   2. **Blogurile nu se iau în considerare pentru acest concurs.**
   3. Materialele eligibile: presa scrisă, online sau difuzate la radio și TV.
   4. Nu vor fi eligibile materialele publicate contra cost din contul ODIMM.
   5. Articolele pot fi scrise în limbile română, rusă și engleză.
   6. Data apariției materialelor trebuie să fie cuprinsă în perioada 01 ianuarie 2019– 30 noiembrie 2019.
   7. **Concursul este organizat pentru 4 categorii de presă: online, radio, televiziune și presa regională.**
   8. **Pentru a se înscrie, doritorii vor completa Formularul de participare (*vezi Anexa nr.1*) și vor expedia dosarul cu materialele pentru concurs la următoarea adresă de e-mail: office@odimm.md, cu mențiunea ”*Cel mai bun Reporter TV/ Online/ Radio/ Presa regională*”.**
   9. Materialele pot fi înscrise în concurs numai cu acceptul deţinătorului de drepturi de autor asupra materialelor.
   10. Fiecare participant trebuie să expedieze materialele, indiferent de tipul acestora (audio, video, text ș.a.), publicate/ difuzate individual sau într-o serie de articole. Toate materialele trebuie să abordeze activitatea ODIMM, Programele gestionate de ODIMM și informații despre beneficiarii programelor ODIMM.
   11. Prioritate vor avea materialele analitice, istoriile de succes, reportaje, documentare, interviurile cu beneficiarii programelor ODIMM.
   12. Participanții trebuie să ofere dovezi că materialul a fost publicat (copie, link, file-uri audio sau video, ș.a.).
   13. Juriul îşi rezervă dreptul de a exclude din concurs orice material care nu îndeplineşte condițiile de participare din prezentul regulament. Decizia juriului este finală.
   14. Participanţii trebuie să aibă vârsta de minim 18 ani.
   15. Termenul limită pentru depunerea dosarelor este 10 decembrie 2019, ora 17:00.
   16. La expedierea dosarului, participanții vor primi un e-mail de confirmare. Numai din acest moment, aceștia vor fi considerați participanți la concurs.
   17. Prin depunerea dosarului, candidații confirmă că au luat cunoștință cu prevederile prezentului Regulament și își dau acordul ca datele și informațiile furnizate să fie prelucrate și utilizate de organizatorul concursului.
3. **Criterii de evaluare**
   1. Dosarele depuse vor fi examinate de către un juriu, constituit prin Ordinul directorului general ODIMM.
   2. Juriul va verifica autenticitatea și eligibilitatea materialele prezentate, după care vor evalua conform Fișei de evaluare (Anexa nr.2). Membrii juriului evaluează individual fiecare material în parte. Pentru orice categorie se oferă un punctaj, după care se calculează media aritmetică a punctelor obținute pentru fiecare dosar.
   3. Membrii juriului vor aprecia materialele în baza următoarelor criterii:

* numărul de articole;
* aportul propriu la elaborarea materialului;
* relevanța materialului pentru ODIMM;
* prezentarea protagoniștilor dintr-o perspectivă valorizantă.
  1. Evaluarea dosarelor se va efectua în baza grilei de evaluare prezentate mai jos:

|  |  |  |
| --- | --- | --- |
| **Nr.** | **Criteriu** | **Punctaj maxim posibil** |
| 1. | Numărul de articole | 20 |
| 2. | Aportul propriu la elaborarea materialului | 30 |
| 3. | Relevanța materialului pentru ODIMM | 25 |
| 4. | Prezentarea protagoniștilor dintr-o perspectivă valorizantă | 25 |
|  | **TOTAL** | **100** |

* 1. Dacă doi sau mai mulți concurenți vor acumula același punctaj vor fi luate în calcul numărul preluărilor de pe site-ul și rețelele de socializare ODIMM.

1. **Premii**
2. Câștigătorii Concursului vor primi premii pentru Locul 1 pentru fiecare secțiune în parte, după cum urmează:

* Cel mai bun Reporter TV – 3000 lei;
* Cel mai bun Reporter Radio -3000 lei;
* Cel mai bun Reporter online -3000 lei ;
* Cel mai bun Reporter regional -3000 lei.
  1. Câștigătorii Concursului vor primi premii pentru Locul 2 pentru fiecare secțiune în parte, după cum urmează:
* Cel mai bun Reporter TV – 1000 lei;
* Cel mai bun Reporter Radio -1000 lei;
* Cel mai bun Reporter online -1000 lei ;
* Cel mai bun Reporter regional -1000 lei.

4.2. Mijloacele financiare destinate premierii învingătorilor Concursului vor fi planificate în bugetul anual al ODIMM.

4.3. Se acceptă alte premii din partea sponsorilor și partenerilor noștri.

1. **Dispoziții de confidențialitate**
   1. Datele personale ale participanților vor fi înregistrate şi procesate în măsura în care sunt necesare pentru acţiunile ulterioare legate de participarea la acest concurs.
   2. Datele sunt tratate în conformitate cu Legea Nr. 133 din 08.07.2011 privind protecţia datelor cu caracter personal.
   3. Informațiile sunt înregistrate şi stocate atât timp cât sunt necesare acţiuni suplimentare legate de participarea la concurs.

*Anexa nr.1*

**Formular de înscriere**

|  |  |  |
| --- | --- | --- |
| **1** | **Nume, Prenume** |  |
| **2** | **Telefon (fix, mobil)** |  |
| **3** | **E-mail** |  |
| **4** | **Tipul și domeniul de activitate** |  |
| **5** | **Funcția sau postul ocupat** |  |
| **6** | **Denumirea canalului media** | **Tipul materialului**  **(**link pentru accesare online, file-uri audio atașat sau video, ș.a.) |
| **7** | **Cum ați aflat despre acest concurs?** |  |
| **8** |  |  |

**Data \_\_\_\_\_\_\_\_\_\_\_\_\_\_\_\_\_\_\_\_\_\_\_\_ Semnătura \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Coordonat:**

Lucia Beiu, Șef Direcția Comunicare și relații cu publicul \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Emilia Cojocaru, Contabil-șef Interimar \_\_\_\_\_\_\_\_\_\_\_\_\_\_\_\_\_\_\_\_\_\_

Nadejda Roșca, Jurisconsult \_\_\_\_\_\_\_\_\_\_\_\_\_\_\_\_\_\_\_\_\_